กรมทางหลวง แจ้งจุดบริการลานกางเต็นท์ทั่วประเทศ ฟรี 40 แห่ง อำนวยความสะดวกและรองรับการท่องเที่ยวของประชาชนช่วงเทศกาลปีใหม่
กรมทางหลวง แจ้งจุดบริการลานกางเต็นท์ทั่วประเทศ ฟรี 40 แห่ง เพื่ออำนวยความสะดวกและรองรับการท่องเที่ยวของประชาชนในช่วงเทศกาลปีใหม่ 2563นายอภิสิทธิ์ พรหมเสน รองอธิบดีกรมทางหลวง เปิดเผยว่า กรมทางหลวง ได้จัดเตรียมให้บริการลานกางเต็นท์และลานจอดรถสำหรับประชาชนที่จะมาท่องเที่ยวสถานที่ต่างๆ ภายในพื้นที่หมวดทางหลวงทั่วประเทศ จำนวน 17 จังหวัด รวม 40 แห่ง เพื่ออำนวยความสะดวกและรองรับการท่องเที่ยวของประชาชนในช่วงเทศกาลปีใหม่ ซึ่งประชาชนที่ต้องการพักค้างคืน หรือแวะพักสามารถเข้าพักได้ตั้งแต่วันนี้เป็นต้นไป โดยไม่มีค่าใช้จ่ายกรมทางหลวง ขอความร่วมมือโปรดขับรถด้วยความระมัดระวัง ปฏิบัติตามป้ายเตือน ป้ายแนะนำ เพื่อความปลอดภัยในการเดินทาง หากประชาชนต้องการสอบถามข้อมูลรายละเอียดเพิ่มเติม สามารถติดต่อได้ที่สายด่วนกรมทางหลวง 1586 โทรฟรีทุกเครือข่ายตลอด 24 ชั่วโมง